જરાય એવું ન લાગ્યું કે આટલા વર્ષો નથી મળ્યા તો કોઈ કડી તુટી ગઈ છે કે કોઈ કડી છુટી ગઈ છે. ઘણીવાર એવું બને કે કોઈને મળીએ તો સૌથી પહેલા તો એકબીજાની સામે ફરિયાદોનો ઢગલો ખડકાઈ જાય. કેમ દેખાતા નથી કે સાવ જ ભૂલી ગયા છો. વગેરે વગેરે….કદાચ એવા સંબંધ અપેક્ષાના પાયા પર બંધાયેલા હોવા જોઈએ એટલે મનમાં ઊંડે ઊંડે સામેની વ્યક્તિ તરફથી પહેલ થવાની કે આપણે પહેલ કરી હોય તો સામે ચોક્કસ પ્રકારનો વ્યહવાર થાય કે થશેની રાહ જોવાતી હોય.